Barra diagonal

A barra diagonal, barra oblicua ou barra (/) é un signo ortográfico auxiliar consistente nunha raia oblicua inclinada desde abaixo á esquerda a arriba á dereita.

 Historia 
A barra diagonal foi creada no século XII polo italiano Boncompagno da Signa para representar unha pausa curta, mentres que a raia representaba unha pausa maior.

 Usos 
 Separar conceptos alternativos: amor/odio.
 Separar masculino e feminino en adxectivos ou substantivos: mozos/as.
 Separar versos dun poema cando non se reproduce igual.
 Nalgúns casos separar cifras, como en leis ou datas.
 Utilízase en lugar do punto en certas abreviaturas: r/, s/n.
 Úsase en Lingüística para encerrar fonemas.

 Outros usos non lingüísticos 
 Pódese empregar para separar os elementos dunha data: 17/05/1963.
 No Sistema Internacional de Unidades representa un cociente de magnitudes: km/h.
 En Informática adoita representar enderezos e en linguaxes de programación representa a división.

 Matemáticas 
 Representar fraccións: ½ .
 En expresións relativas a conxuntos lese tales que.
 Úsase para representar un conxunto cociente: G/H. 
 Para representar paralelismo úsanse dúas barras diagonais ou ben dúas barras verticais: r//s, r||s.
 Sobre certos símbolos significa “o contrario”, como ≠ (non é igual).

 Signo diacrítico 

 A barra diagonal tamén se usa como signo diacrítico. O caso máis habitual é o da letra Ø, usada en varias linguas, como o dinamarqués e o noruegués.

 Notas 

 Véxase tamén 
 Bibliografía 


 Outros artigos 
 Barra vertical
 Barra inversa

Categoría:Puntuación
Categoría:Símbolos
Categoría:Símbolos matemáticos